**Zápisnica**

**zo zasadnutia Obecného zastupiteľstva v Kováčovciach
konaného dňa 25.8.2024 o 18.00 hod. v budove Obecného úradu**

Prítomní: podľa pripojenej prezenčnej listiny.

Program:

1. Otvorenie zasadnutia
2. Určenie zapisovateľa a overovateľov zápisnice
3. Správa o hospodárení za I.polrok 2024
4. Návrh zmien v rozpočte na august
5. Deň dôchodcov
6. Iné
7. Schválenie uznesenia – határozat jóváhagyása
8. Záver – befejezés.

Prítomní: podľa prezenčnej listiny.

K jednotlivým bodom programu.

* + - 1. Rokovanie zasadnutia obecného zastupiteľstva v Kováčovciach otvorila a viedla starostka obce p. Mgr. Ingrid Sipos-Molnár. Oboznámila prítomných s návrhom programu zasadnutia a oznámila, že OZ je spôsobilé rokovať, nakoľko je prítomná nadpolovičná väčšina členov OZ. S návrhom programu prítomní jednohlasne súhlasili.

 Hlasovanie: Za: 3 proti: 0 zdržal sa: 0 neprítomný: 2

1. Určenie zapisovateľa a overovateľov zápisnice – za zapisovateľku bola určená slečna Jančová , za overovateľov zápisnice Monika Lajtošová a Mário Baláž.
2. Správa o hospodárení za I. polrok 2024– pani kontrolórka obce vypracovala správu o hospodárení za I.polrok 2024. Správa je prílohou zápisnice. Prítomní poslanci Správu o hospodárení prekonzultovali a jednohlasne schválili.

 Hlasovanie: Za: 3 proti: 0 zdržal sa: 0 neprítomný:2

1. Návrh zmien v rozpočte na august – zmeny v rozpočte za august sa týkajú presunu financií z Reprezentačného na materiál na OÚ, podanie žiadosti na Envirofond, príjem z účelového fondu na nákup traktora, prevádzkové stroje na nákup traktora spolufinancovanie, príjem z poplatkov za miestne dane - úhrada predošlých rokov, výrub stromov v cintoríne a presun fin. na nákup dverí na kultúrny dom . Zmeny sú prílohou zápisnice.

Hlasovanie: Za: 3 proti: 0 zdržal sa: 0 neprítomný: 2

1. Deň dôchodcov- pani starostka uviedla, že v októbri by sa uskutočnil Deň dôchodcov. Obyvatelia nad 60 rokov by dostali ako darček poukaz po 5,- Eur a  občerstvenie. Poprosila prítomných členov OZ, aby sa podieľali na prípravách na deň dôchodcov.

Hlasovanie: Za: 3 proti: 0 zdržal sa: 0 neprítomný: 2

1. Iné – pani starostka uviedla, že stav kníh v knižnici je vo veľmi zlom stave, veľa z nich je poškodených – zplesnivené, mokré, ktoré by bolo potrebné likvidovať. Knihy po inventarizácii sú v stave: vyše 500 ks sú nečitateľné, mokré. Oznámila prítomným poslancom, že tieto by bolo treba úplne likvidovať. Prítomní poslanci jednohlasne súhlasili.

Ďalej pani starostka uviedla, že Envirofond poskytuje dotácie na nákup Traktora s 5% spolufinancovaním. Dotáciu poskytujú dopredu, čiže nie je potrebné riešiť financie úverom. Suma je približne 70 000,- Eur, z toho spolufinancovanie v sume 3500 Eur. Prítomní poslanci s podaním žiadosti o dotáciu na nákup traktora s 5% spolufinancovaním jednohlasne súhlasili.

Hlasovanie: Za: 3 proti: 0 zdržal sa: 0 neprítomný: 2

1. Schválenie uznesenia – schvaľované pri prejednávaní jednotlivých bodov - uznesenie tvorí prílohu zápisnice.

 Hlasovanie: Za: 3 proti: 0 zdržal sa: 0 neprítomný: 2

1. Záver – p. starostka poďakovala prítomným za účasť a zasadnutie ukončila.

V Kováčovciach, 25.8.2024

Overovatelia zápisnice: Monika Lajtošová \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mário Baláž \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_